BUDAPEST II. KERÜLETI MÓRICZ ZSIGMOND GIMNÁZIUM

FILOZÓFIA TANTERV
- 2020-as NAT-ra épülő érettségi vizsgakövetelmények alapján –

A filozófia görög eredetű szó, melynek jelentése a bölcsesség szeretete. A bölcsesség a mindennapi élet része, ezért fontos, hogy a felnövekvő ifjúság ismerje a bölcselet és az élet kapcsolatát. Globalizálódó világunkban a filozófia jelentősége nő, mert segíthet a tájékozódásban, világképünk megteremtésében, az információözön célszerű szelektálásában és felhasználásában. A filozófia nemcsak egy új tantárgyat jelent, hanem segít olyan készségek elsajátításában, amelyek egész életen át fontosak lehetnek diákjaink számára. 

A filozófia megtanít kérdéseket feltenni és érveket elemezni. A diákok megtanulják megkülönböztetni a jó és rossz érveket, felismerni a logikai hibákat, ezen kívül pedig ki tudnak alakítani önálló véleményt. Emellett a filozófia olyan általános, az egész világ megértéséhez szükséges kérdéseket boncolgat, mint az alábbiak:

· Mi az igazság?

· Mi az ember?

· Mi a boldogság?

· Mi a helyes döntés?

· Mi az élet értelme?

Az alábbi kérdések (és a lehetséges válaszok rájuk) segítik a fiatalokat abban, hogy jobban megértsék önmagukat és a világot.

Az órák gyakran vitákra épülnek. A diákok megtanulják világosan kifejezni a gondolataikat, hogy hogyan tudják érvekkel alátámasztani álláspontjukat, emellett pedig az egyik legkiemelkedőbb dolgot, a tiszteletet, a mások véleményére való tiszteletteljes reagálás képességét is elsajátíthatják.

A filozófia interdiszciplinaritása lehetővé teszi, hogy könnyedén tud más tantárgyakhoz kapcsolódni. Az órákon szervesen kapcsolódunk az adott történelmi korok politikájához, világlátásához, az irodalmi értelmezésekhez, életkérdésekhez, a művészetek fontosságához és a tudományok világához is. 

A filozófia folyamatos állandó úton levés, mondja Jaspers. Nincs egy örök igazság, egy egyetemes érvényű „recept”, amely mindenki számára útmutatást ad, ellenben kérdések vannak, melyek nagy része állandó, és válaszok, amelyek különböző korokban mások és mások. A filozófia a világmindenség egészének megértésére irányul, még akkor is, ha a megértés lehetetlenségével szembesülünk. Ennek az igénynek a felkeltése már a középiskolások számára is szükségszerű. 

A tantárgy számára rendelkezésre álló időkeret arra ad lehetőséget, hogy a tanulókban felébredjen az érdeklődés a filozófia iránt. Szerezzenek tapasztalatot arról, hogy mit jelent a különböző nézetek és vitapozíciók tisztelete, a tolerancia. Jussanak el arra a felismerésre, hogy a filozófia nagy problémái örök emberi kérdésekből fakadnak, a régi korok filozófiái általános emberi problémáinkra adott válaszlehetőségek, melyek a jelen korában újragondolhatók. Tudatosuljon bennük, hogy az a hiteles személyiség, akinek a gondolkodása, a szavai és a tettei összhangban vannak egymással. 

A filozófia segít megérteni az igazságosságot, az egyéni szabadságot, a társadalmi felelősséget, ezek pedig hozzájárulnak ahhoz, hogy a diákok tudatos és felelős állampolgárokká váljanak. 

A 11. ÉVFOLYAM HELYI TANTERVE
	Tematikai egység: 4 óra
	Mi a filozófia?

	Célok
	A filozófia mibenlétének megragadása.

	Tananyag
	· a kifejezés etimológiája

· a filozófia és egyéb szaktudományok viszonya

· a filozófia területei

· a filozófia módszerei

· a filozófia haszna

	Irodalom
	Áron, Jócsák, Kalmár, Kerner: Filozófia középiskolásoknak

Deleuze-Guattari: Mi a filozófia? (részletek)

Jaspers: Bevezetés a filozófiába

Kant: A tiszta ész kritikája (részletek)


	Tematikai egység: 4 óra
	A filozófia területei és jellemző problémái

	Célok
	A filozófia alapvető diszciplínáinak és problémáinak megismerése

	Tananyag
	· metafizika

· ismeretelmélet

· morálfilozófia

· társadalomfilozófia

· vallásfilozófia

· nyelvfilozófia

	Irodalom
	Áron, Jócsák, Kalmár, Kerner: Filozófia középiskolásoknak

Steiger Kornél: Filozófia – tankönyv a középiskolák számára

Dörömbözi János: A filozófia alapjai


	Tematikai egység: 4 óra
	Preszókretikus filozófia

	Célok
	Filozófiai alapismeretek elsajátítása.

	Tananyag
	· kozmosz/kozmogónia/kozmológia

· arkhé

	Irodalom
	Áron, Jócsák, Kalmár, Kerner: Filozófia középiskolásoknak

Steiger Kornél: Filozófia – tankönyv a középiskolák számára

Dörömbözi János: A filozófia alapjai
Hérakleitosz B1 töredéke

Parmenidész B8 töredéke

Kirk, Raven, Schofield: A perszókratikus filozófusok (részletek)


	Tematikai egység: 2 óra
	Szofista filozófia

	Célok
	Filozófiai alapismeretek elsajátítása és alkalmazása.

	Tananyag
	· Prótagorász

· Gorgiász

· homo mensura-tétel

· retorika

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

G. B. Kerferd: A szofista mozgalom

Szophoklész: Antigoné


	Tematikai egység: 4 óra
	Klasszikus görög filozófia – Szókratész

	Célok
	Filozófiai alapismeretek elsajátítása.

	Tananyag
	· bábáskodó módszer

· dialektika

· Szókratész pere


	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Arisztophanész: Felhők

Xenophón: Emlékeim Szókratészról

Platón: Szókratész védőbeszéde

Platón: Kritón (részletek) 


	Tematikai egység: 10 óra
	Klasszikus görög filozófia – Platón

	Célok
	Filozófiai alapismeretek elsajátítása.

	Tananyag
	· ideatan

· anamnézis-elmélet

· részesedés

· lélekfilozófia

· morálfilozófia

· államelmélet

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Platón: Lakhész (részletek)
Platón: Lakoma (részletek)

Platón: Menón (részletek)

Platón: Állam (részletek)

Platón: Timaiosz (részletek)

Platón: Phaidón (részletek)
Th. A. Slezák: Hogyan olvassunk Platónt? 


	Tematikai egység: 10 óra
	Klasszikus görög filozófia – Arisztotelész

	Célok
	Filozófiai alapismeretek elsajátítása.

	Tananyag
	· logika – szillogizmus
· kategória/szubsztancia/attribútum

· etika

· erény

· zoón politikon

· mimézis

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

D. Ross: Arisztotelész (részletek)
Arisztotelész: Metafizika (részletek)

Arisztotelész: Nikomakhoszi Etika (részletek)

Arisztotelész: Politika (részletek)

Arisztotelész: Retorika (részletek)

Arisztotelész: Poétika (részletek)


	Tematikai egység: 2 óra
	Hellenisztikus filozófia – szókratikus iskolák

	Célok
	Filozófiai alapismeretek elsajátítása.

	Tananyag
	· megarai iskola

· kürénéi iskola

· cinikusok


	Tematikai egység: 3 óra
	Hellenisztikus filozófia- epikureizmus

	Célok
	Filozófiai alapismeretek elsajátítása.

	Tananyag
	· hédoné

· ataraxia

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Epikurosz: Epikurosz üdvözletét küldi Menoikeusznak (részletek)

Madách Imre: Az ember tragédiája (VI. szín)

Horatius: Episztolák I. 4. 


	Tematikai egység: 3 óra
	Hellenisztikus filozófia – sztoicizmus

	Célok
	Filozófiai alapismeretek elsajátítása.

	Tananyag
	· apatheia

· fátum

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Epiktétosz: Kézikönyvecske (részletek)

Marcus Aurelius: Elmélkedések (részletek)

Seneca: Az élet rövidségéről – A lelki nyugalomról (részletek)


	Tematikai egység: 1 óra
	Hellenisztikus filozófia – szkepticizmus

	Célok
	Filozófiai alapismeretek elsajátítása.

	Tananyag
	· szkepszis

· epokhé

· troposzok

	Irodalom 
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Diogenész Laertiosz: Híres filozófusok élete (részletek)


	Tematikai egység: 3 óra
	Középkori filozófia

	Célok
	Filozófiai alapismeretek elsajátítása, kultúrtörténeti ismeretek bővítése.

	Tananyag
	· Alexandria
· Septuaginta

· vallások

· kereszténység

· nicaeai zsinat

· immanencia, transzcendencia

· teológia és filozófia

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Madách Imre: Az ember tragédiája (VII. szín)


	Tematikai egység: 6 óra
	Középkori filozófia – Patrisztika

	Célok
	Filozófiai alapismeretek elsajátítása.

	Tananyag
	· Szent Ágoston
· boldogság

· ismeretelmélet

· morálfilozófia

· „rossz” és a „szabadság” kérdésköre

· történelem mint üdvtörténet

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Szent Ágoston: Vallomások (részletek)
Szent Ágoston: A szabad akaratról (részletek)


	Tematikai egység: 2 óra
	Középkori filozófia – Skolasztika (bevezetés)

	Célok
	Filozófiai alapismeretek elsajátítása.

	Tananyag
	· hit és értelem

· teológia és filozófia

· középkori oktatás

· univerzália-vita


	Tematikai egység: 6 óra
	Középkori filozófia - Skolasztika

	Célok
	Filozófiai alapismeretek elsajátítása.

	Tananyag
	· Szent Anzelm: Ontológiai istenérv

· Aquinói Szent Tamás: „5 út”

· veritas duplex

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Szent Anzelm: Proslogion (részletek)
Aquinói Szent Tamás: Summa Theologica (részletek)


	Számonkérés
	8 óra


A 12. ÉVFOLYAM HELYI TANTERVE

	Tematikai egység: 4 óra
	Kora újkori filozófia

	Célok
	Filozófiai alapismeretek elsajátítása, kultúrtörténeti ismeretek bővítése.

	Tananyag
	· társadalmi-kulturális – tudományos változások

· természettudomány – csillagászat

· klasszikus társadalomfilozófia – utópizmus

· Francis Bacon: idolumok

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Platón: Timaiosz (részletek)

Platón: Kritiász (részletek)

Francis Bacon: Novum Organum (részletek)


	Tematikai egység: 4 óra
	Kora újkori filozófia – Racionalisták

	Célok
	Filozófiai alapismeretek elsajátítása.

	Tananyag
	· Descartes: módszeres kétely, clare et distincte, cogito ergo sum, test-lélek dualizmus, innátizmus

· Spinoza: monizmus

· Leibniz

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Boros Gábor: René Descartes (részletek)

Descartes: Értekezés a módszerről (részletek)

Descartes: Elmélkedések az első filozófiáról (részletek)

Voltaire: Candide 


	Tematikai egység: 4 óra
	Kora újkori filozófia – Brit empiristák

	Célok
	Filozófiai alapismeretek elsajátítása.

	Tananyag
	· Locke: tabula rasa

· Berkeley: esse est percipi

· Hume: kauzalitás

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Locke: Értekezés az emberi értelemről (részletek)

Berkeley: Hülasz és Philonusz három párbeszéde (részletek)

Hume: Értekezés az emberi természetről (részletek


	Tematikai egység: 6 óra
	Klasszikus társadalomfilozófia

	Célok
	Filozófiai alapismeretek elsajátítása.

	Tananyag
	· filozófiai antropológia

· társadalmi szerződés

· természetjog – természeti törvény

· Machiavelli

· Hobbes

· Locke

· Rousseau

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Machiavelli: A fejedelem (részletek)

Hobbes: Leviatán (részletek)

Locke: Értekezés a polgári kormányzatról (részletek)

Mandeville: A méhek meséje

Rousseau: A társadalmi szerződésről (részletek)


	Tematikai egység: 6 óra
	A felvilágosodás filozófiája

	Célok
	Filozófiai alapismeretek elsajátítása, kultúrtörténeti ismeretek bővítése.

	Tananyag
	· Kant: Sapere aude, ész nyilvános- és magánhasználata, „kopernikuszi fordulat”, maximák, imperatívuszok, az akarat autonómiája

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Tengelyi László: Kant (részletek)
Kant: Válasz a kérdésre: Mi a felvilágosodás? (részletek)

Kant: A tiszta ész kritikája (részletek)

Kant: Az erkölcsök metafizikája (részletek)


	Tematikai egység: 8 óra
	Életfilozófiák a 19. században

	Célok
	Filozófiai alapismeretek elsajátítása, kultúrtörténeti ismeretek bővítése.

	Tananyag
	· képzőművészeti alkotások (Vándor a ködtenger felett, Melancholy, Honnan jövünk? Kik vagyunk? Hová megyünk?...)

· Schopenhauer 

· Kierkegaard: létstádiumok

· Nietzsche: apollóni/dionüszoszi elv, kereszténységkritika, „Isten halott”, übermensch

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Schopenhauer: A világ mint akarat és képzet (részletek)

Kierkegaard: Félelem és reszketés (részletek)

Nietzsche: A tragédia születése (részletek)

Nietzsche: A vidám tudomány (részletek)

Nietzsche: Az Antikrisztus (részletek)

Nietzsche: Így szólott Zarathustra (részletek)


	Tematikai egység: 6 óra
	Egzisztencializmus a 20. században

	Célok
	Filozófiai alapismeretek elsajátítása, kultúrtörténeti ismeretek bővítése.

	Tananyag
	· pszichológiai háttér: Freud, Jung

· Heidegger: létfejtés, lét és idő, Dasein

· Sartre: egzisztencia-esszencia, egzisztencialista humanizmus, szabadság-választás-felelősség

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Heidegger: Lét és idő (részletek)

Heidegger: Mi a metafizika (részletek)
Sartre: Egzisztencializmus (részletek)

Bergyajev: Az ember rabságáról és szabadságáról (részletek)

Camus: A lázadó ember (részletek)

Camus: Sziszüphosz mítosza (részletek)


	Tematikai egység: 6 óra
	Pozitivizmus, logikai pozitivizmus, analitikus filozófia

	Célok
	Filozófiai alapismeretek elsajátítása.

	Tananyag
	· Comte: pozitív filozófia

· Frege

· Bécsi Kör

· Wittgenstein: képelmélet, nyelvjáték, privát nyelv, családi hasonlóság

	Irodalom
	Áron, Jócsák, Kalmár, Kerner: Filozófia középiskolásoknak

Dörömbözi János: A filozófia alapjai

Carnap: A metafizika kiküszöbölése a nyelv logikai elemzésén keresztül (részletek)

Wittgenstein: Logikai-filozófia értekezés (részletek)

Wittgenstein: Filozófiai vizsgálódások (részletek)


	Tematikai egység: 6 óra
	Filozófiai problémák

	Célok
	Filozófiai ismeretek alkalmazása.

	Tananyag
	· a létre vonatkozó kérdés

· test-lélek probléma

· megismerhetőség, igazság, bizonyosság

· az én problémája

· a végesség emberi problémája

· az érték problémája: a jó és a szép

· a szabadság kérdése

· az idő filozófiai értelmezése

· a környezet- és bioetika problémái

· globalizáció és társadalom

	Irodalom
	Áron, Jócsák, Kalmár, Kerner: Filozófia középiskolásoknak

Locke: Levél a vallási türelemről (részletek)

Putnam: Ész, igazság, történelem (részletek)

Umberto Eco: Hogyan készüljünk derűsen a halálra? (részletek)

Umberto Eco: Egy őrült tudós klónozni akar (részletek)

Safranski: Mennyi globalizációt bír el az ember? (részletek)
Bauman: Globalizáció (részletek)

Fukuyama: A történelem vége és az utolsó ember (részletek)

Huntington: A civilizációk összecsapása és a világrend átalakulása (részletek)


	Tematikai egység: 6 óra
	Felkészülés a filozófia érettségire

	Előzetes tudás
	A 11-12. évfolyam tananyaga.

	Célok
	Összefoglaló felkészülés a filozófia érettségire.

	Tananyag
	A 11-12. évfolyam tananyaga.


	Számonkérés
	8 óra


2

